**Zápisnica zo zasadania OZ zo dňa 03.10.2019**

Prítomní poslanci:4

Neprítomní: 3

Ostatní: podľa prez. listiny (príloha)

**Rokovanie**:

Predsedajúci – starosta obce privítal o 18:15 hod. poslancov. Skonštatoval, že prítomných poslancov je nadpolovičná väčšina, obecné zastupiteľstvo je spôsobilé rokovať a uznášať sa.

Starosta určil za zapisovateľku Zuzana Michalcovú, overovatelia zápisnice: Ing. Pavol Záň a Patrik Kašjak

Starosta obce predniesol program rokovania a doplnil ho o ďalší bod programu Vstup obce Fačkov do združenia obcí s názvom Studienka.

Program (podľa pozvánky):

1. Určenie zapisovateľa a overovateľov zápisnice.
2. Schválenie programu.
3. Kontrola plnenia uznesení.
4. Stanovisko HK k monitorovacej správe.
5. Monitorovacia správa.
6. Rozpočtové opatrenia.
7. Správa nezávislého audítora z auditu účtovnej závierky
8. Vstup obce Fačkov do združenia obcí s názvom Studienka
9. Návrh aktivít ( stavebné, kultúrne, športové a iné) na rok 2020.
10. Rôzne.
11. Žiadostí
12. Diskusia.
13. Záver

K návrhu nemal nikto pripomienky a tak poslanci program jednohlasne schválili.

**Návrh uznesenia OZ:**

**OZ schvaľuje program rokovania OZ.**

**Hlasovanie:**

|  |  |  |
| --- | --- | --- |
| ZA: **4** | PROTI: **0** | ZDRŽAL SA: **0** |
| Patrik KašjakIng. Pavol ZáňTomáš Ligas | Rastislav Gabaj |  |  |

 **Uznesenie BOLO schválené.**

*3. Kontrola plnenia uznesení*

Hlavná kontrolórka obce sa vyjadrila k plneniu prechádzajúcich uznesení. Skonštatovala, že všetky uznesenia boli splnené až na uznesenie č. 26/2019, ku ktorému sa vyjadril starosta obce.

**Návrh uznesenia OZ:**

**OZ berie na vedomie kontrolu plnenia uznesení.**

*4. Stanovisko HK k monitorovacej správe.*

Hlavná kontrolórka obce Fačkov predniesla poslancom stanovisko k monitorovacej správe k 30.6.2019. K stanovisku poslanci nemali poznámky.

**Návrh uznesenia OZ:**

**Obecné zastupiteľstvo berie na vedomie stanovisko hlavnej kontrolórky k monitorovacej správe obce Fačkov k 30.6.2019.**

*5. Monitorovacia správa.*

Bližšie informácie k monitorovacej správe predniesol starosta obce. Poslanci o tomto krátko diskutovali a nepripomienkovali. Následne dal starosta hlasovať.

Návrh uznesenia OZ:

**Obecné zastupiteľstvo schvaľuje monitorovaciu správu obce Fačkov k 30.06.2019.**

**Hlasovanie:**

|  |  |  |
| --- | --- | --- |
| ZA: **4** | PROTI: **0** | ZDRŽAL SA: **0** |
| Patrik KašjakIng. Pavol ZáňTomáš Ligas | Rastislav Gabaj |  |  |

 **Uznesenie BOLO schválené.**

*6. Správa nezávislého audítora z auditu účtovnej závierky.*

Starosta predniesol poslancom správu nezávislého audítora z auditu účtovnej závierky za rok 2018, ktorú poslanci následne zobrali na vedomie.

**Návrh uznesenia OZ:**

**Obecné zastupiteľstvo berie na vedomie správu nezávislého audítora z auditu účtovnej závierky za rok 2018.**

*7. Rozpočtové opatrenia.*

Starosta obce oboznámila poslancov s rozpočtovým opatrením č. 10, 11, 12/2019. Rozpočtové opatrenia, ktoré tvoria prílohu zápisnice, zobrali poslanci bez pripomienok na vedomie.

**Návrh uznesenia OZ:**

**Obecné zastupiteľstvo berie na vedomie rozpočtové opatrenia č. 10, 11 a 12/2019.**

Starosta poslancom vysvetlil rozpočtové opatrenie č. 13. Po dlhšej diskusii dal hlasovať.

O 19.05 hod. sa na OZ dostavil Rastislav Hollý.

**Obecné zastupiteľstvo schvaľuje**

**zmenu čerpania rezervného fondu – a to presunutie financií rezervného fondu**

**a) z rekonštrukcie KD na rekonštrukciu kúrenia v KD a OcÚ v sume 10 042 €**

**b) z výstavby inžinierskych sietí pre bytové domy na rekonštrukciu chodníka pri hlavnej ceste (práce naviac) v sume 10 000 €.**

**Hlasovanie:**

|  |  |  |
| --- | --- | --- |
| ZA: **5** | PROTI: **0** | ZDRŽAL SA: **0** |
| Patrik KašjakIng. Pavol ZáňTomáš Ligas | Rastislav GabajRastislav Hollý |  |  |

 **Uznesenie BOLO schválené.**

**Návrh uznesenia OZ:**

**Obecné zastupiteľstvo schvaľuje rozpočtové opatrenia č. 13/2019 – presunutie financií rezervného fondu (viď predchádzajúce uznesenie).**

**Hlasovanie:**

|  |  |  |
| --- | --- | --- |
| ZA: **5** | PROTI: **0** | ZDRŽAL SA: **0** |
| Patrik KašjakIng. Pavol ZáňTomáš Ligas | Rastislav GabajRastislav Hollý |  |  |

 **Uznesenie BOLO schválené.**

*8. Vstup obce Fačkov do združenia obcí s Názvom Studienka*

Starosta informoval poslancov o možnosti založenia záujmového združenia obcí s názvom Studienka za účelom vytvárania environmentálnej výchovy a podania žiadosti o poskytnutie nenávratného finančného príspevku z Environmentálneho fondu na zakúpenie 260 ks kompostérov. Do tohto združenia sa chcú zapojiť aj obce Veľká Čierna, Rajecká Lesná, Šuja, Ďurčiná, Jasenové a Kľače. Po dlhšej diskusii dal starosta hlasovať.

**Návrh uznesenia OZ:**

**Obecné zastupiteľstvo schvaľuje:**

**1) Vstup obce Fačkov do združenia Studienka združenie obcí Fačkov, Veľká Čierna, Rajecká Lesná, Šuja, Ďurčiná, Jasenové, Kľače, ktorého predmetom činnosti bude zameranie na predchádzanie vzniku biologicky rozložiteľných komunálnych odpadov produkovaných v domácnostiach zo záhrad a na pozemkoch obcí tvoriacich združenie obcí.**

**2) Zmluva o založení združenia Studienka združenie obcí Fačkov, Veľká Čierna, Rajecká Lesná, Šuja, Ďurčiná, Jasenové, Kľače so sídlom Ďurčiná 77, 015 01 Rajec, ktorej neoddeliteľnou súčasťou sú Stanovy združenia, a ktorej účastníkmi sú obce Fačkov, Veľká Čierna, Rajecká Lesná, Šuja, Ďurčiná, Jasenové, Kľače.**

**3) Jednorazový členský príspevok pre združenie Studienka, v sume 200 €**

**4) Predloženie žiadosti na dotáciu z environmentálneho fondu pre rok 2020 so špecifikáciou v oblasti Rozvoj odpadového hospodárstva a obehového hospodárstva z pohľadu odpadov s podporou pre predchádzanie vzniku biologicky rozložiteľných komunálnych odpadov a zhodnocovanie biologicky rozložiteľných komunálnych odpadov , s min. 5 % spoluúčasťou pre daný počet kusov komposterov pre našu obec.**

**Hlasovanie:**

|  |  |  |
| --- | --- | --- |
| ZA: **5** | PROTI: **0** | ZDRŽAL SA: **0** |
| Patrik KašjakIng. Pavol ZáňTomáš Ligas | Rastislav GabajRastislav Hollý |  |  |

**Uznesenie BOLO schválené.**

Z dôvodu plánovaného odchodu poslanca P. Kašjaka sa bod č. 11 žiadosti presunul do bodu 9.

*9****.*** *Žiadosti.*

a) Žiadosť Tomáša Ligasa o zníženie nájmu v hostinci Urbár

Starosta obce predniesol žiadosť o zníženie mesačného nájmu v hostinci Urbár. Požiadal poslancov, aby sa každý osobne vyjadril ku žiadosti a navrhli mesačnú výšku nájmu. Po dlhšej diskusie bez prítomnosti p. Ligasa sa poslanci dohodli a starosta dal hlasovať.

**Obecné zastupiteľstvo schvaľuje zníženie mesačného nájmu v Hostinci Urbár na 350 € od 01.11. 2019**

**Hlasovanie:**

|  |  |  |
| --- | --- | --- |
| ZA: **4** | PROTI: **0** | ZDRŽAL SA: **1** |
| Patrik KašjakIng. Pavol Záň | Rastislav GabajRastislav Hollý |  | Tomáš Ligas |

 **Uznesenie BOLO schválené.**

Poslanec P. Kašjak odišiel zo zasadnutia OZ o 19.55 hod.

b) Žiadosť Vladimíra Myšiaka a obyvateľov obce Fačkov o zriadenie prechodu pre chodcov

Starosta oboznámil poslancov so žiadosťou a podotkol, že prechod je tam naozaj potrebný. Vidí však problém v tom, že nie je chodník na obidvoch stranách. Preto starosta navrhol poslancom, aby ho poverili doriešením realizácie. Po kratšej diskusii dal starosta hlasovať.

**Obecné zastupiteľstvo schvaľuje zriadenie prechodu pre chodcov na hornom konci a poveruje starostu doriešením realizácie**

**Hlasovanie:**

|  |  |  |
| --- | --- | --- |
| ZA: **4** | PROTI: **0** | ZDRŽAL SA: **0** |
| Ing. Pavol ZáňTomáš Ligas | Rastislav GabajRastislav Hollý |  |  |

 **Uznesenie BOLO schválené.**

***1****0. Návrh aktivít ( stavebné, kultúrne, športové a iné) na rok 2020*

Starosta oboznámil poslancov so stavebnými aktivitami, ktoré by chcel zrealizovať v budúcom roku.

* Kuchyňa v KD – podotkol, že ako každoročne, tak aj v roku 2020 podáme žiadosť o dotáciu z Ministerstva financií na modernizáciu kuchyne ako aj dáme do rozpočtu na rok 2020 10 000€ z vlastných zdrojov.
* Zateplenie KD, kde starosta podotkol, že zatiaľ by sa zateplila povala nad KD a OcÚ v hrúbke 20cm, lebo tadiaľ nám uniká najviac teplo.
* Vybudovanie detského ihriska- informoval poslancov o grante z ČSOB, kde je možnosť získať 3000€- tie by sa použili na oplotenie a lavičky. Poslancom ukázal vypracovanú štúdiu detského ihriska a dal možnosť poslancom sa vyjadriť k jednotlivým prvkom, ktoré by mali byť na detskom ihrisku osadené.
* Parkovisko pod jedálňou
* Asfaltovanie cesty pri Romanovi Baránkovi a Mariánovi Hollom
* Starosta informoval poslancov o obecnom pozemku, ktorý sa nachádza v ulici Suché parcela KN – E č.6090 s rozlohou 500 m². Vysvetlil im, že do budúcnosti plánuje dať pozemok vytýčiť p .Blažekovi , opraviť cez potok most a poprípade zakúpiť veľkú halu, ktorá by sa vydláždila betónovými kockami, ktoré zostali z rekonštrukcie chodníka, kde by parkoval nielen traktor, ale aj príslušnosti ako radlica, posýpač, vlečka a iná technika, ktoré sa plánujú zakúpiť pre zimnú údržbu. Priestor by bol monitorovaný kamerovým systémom a osvetlený z verejného osvetlenia.

Tomáš Ligas navrhol fasádu školskej jedálne.

Z kultúrnych a športových aktivít starosta spomenul Mikuláša - vianočný punč a navrhol kultúrnej a športovej komisii organizovanie rôznych zájazdov. Taktiež starosta navrhol výrobu upomienkových predmetov( perá, tašky, magnetky).

*11. Rôzne*

P. Záň požiadal starostu o riešenie situácie v ulici Suché kde p. C. Hollý stavia bez povolenia. Starosta prisľúbil, že sa tomuto problému bude venovať a osloví príslušný úrad a Spoločenstvo vlastníkov.

P. Záň navrhol umiestnenie kontajneru na plechovky v ulici Suché.

*12. Diskusia*

Do diskusie sa nikto neprihlásil.

*11. Záver*

Starosta poďakoval prítomným za účasť – OZ ukončené o 21.00 hod.

Overovatelia zápisnice: Patrik Kašjak

 Ing. Pavol Záň

Miroslav Čerňanec

 starosta obce, v.r.

Zapisovateľka: Zuzana Michalcová